Илъэсыр иткъым
Я ныбжьэгъум деж кIуа щIалэжьитIым кабинетыбжэм дэIуа тхылъымпIэ кIапэр къыдахри, итым къоджэ: «Сыхьэт 14-м сыкъэсыжынущ».
ПщыкIуплIи, пщыкIутхуи, пщыкIухи хъухукIэ йожьэхэри, къыщымыкIуэжым, языхэзым жеIэ:
— НакIуэ, мыбы къыщигъэзэжыну сыхьэт бжыгъэр итха щхьэкIэ, илъэсыр иткъым…
Дыгъуасэ
къыджепIэртэкъэ
Къасболэт совхозым и директорым деж щIохьэ:
— КхъыIэ, шынэхъыщIэ, дыуэщI дрикIуэну автобус къыдэт.
— Дыгъуасэ къыджепIэн хуеящ ар, тхьэмадэ.
— А зиунагъуэрэ, къыщытщIар ныжэбэщ, цIыхур псэууэ дыуэщI дауэ укIуэн?
ЛъэIу
ЛъэIуакIуэр экзамен къеIызыхым бгъэдохьэ:
— Иджыпсту мыбы зы щIалэ цIыкIу къыщIыхьэнущ, школыр фIы дыдэу къиухащ, адэ-анэфI иIэщ, апхуэдизкIэ нэмыс хэлъу ягъэсащи, уэлэхьи, нэхъыжь щысу цIутI пхужимыIэну. «Тхуэпсэлъакъым» жывмыIэу, моуэ зы 4 цIыкIу хуэвгъэуви, ныщIэвутIыпщыкIыж.
Шыд Хьэсэнбий.
